**Declarație de dragoste**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Declarație de dragoste

...

Să nu te pierd pe drumul meu vreodată,

De sufletu-mi eu te-am înlănțuit,

Ți-am prins în lanțuri icoana minunată

Și la sânul tău apoi m-am cuibărit!

...

Să nu scapi cumva din strânsa legătură,

Să nu poți nicidecum să-mi evadezi,

Te-am sărutat cu-atâta foc pe gură

Să pot să mă strecor în ochii-ți verzi!

...

Din iubirea mea făcut-am lanțuri grele,

Furtuni de-ar fi, puhoaiele de-ar curge

Nu vor putea să rupă lanțurile mele,

Nu te-ar putea de lângă mine smulge!

...

M-am rupt de mine cum rupe brazda plugul,

Am murit odată să renasc prin tine

Îi port semeț iubirii noastre jugul

Și doar sângele tău curge acum prin mine!